สวัสดีค่ะดิฉันกำลังจะทำ iui ตอนนี้อยุ่ในขั้นตอนการฉีดยากระตุ้นการเจริญเติบโตของฟองไข่โดยดิฉันอยากทราบว่า1. ใช้ยาฉีด ไปแล้ว 7 วัน (วันที่ 9-15 พ.ย.) แล้วไปอัตราซาวด์ ได้ไข่ขนาด 1.5 มม. 1 ใบ 1.2 มม. 1 ใบ ให้ยาฉีดเพิ่มอีก 3 วัน (วันที่ 16-18 พ.ย) แล้วให้ฉีดยากระตุ้นใข่ตก (วันที่ 19 พ.ย.) จึงอยากทราบว่า 3 วันที่ฉีดยาเพิ่มไข่จะมีโอกาสใหญ่ขึ้นไหม แล้วจำเป็นต้องไปอัตราซาวด์ ก่อนจะฉีดยากระตุ้นไข่ตกหรือไม่2. ขนาดใช้ยามีน้ำเมือกใสๆ ออกมา (ระหว่างวันที่ 14 - 18) อยากทราบว่าไข่ตกไปแล้วหรือไม่ เนื่องจากว่าหลังวันที่ 18 ไม่น้ำใสๆออกมาอีกเลย ถ้าฉีดกระต้นใข่ตกวันที่ 19 แล้วฉีดน้ำเชื้อวันที่ 21 จะมีโอกาสท้องไหมค่ะ
สวัสดีค่ะ จากที่สอบถาม การฉีดยาต่ออีก 3วัน ไข่จะโตได้อีกค่ะ โดยทั่วไปหลังการฉีดยา ไข่จะโตขึ้นประมาณ 2-3มม. ต่อวันค่ะส่วนการอัลตราซาวด์ไข่อีกครั้งก่อนฉีดยากระตุ้นไข่ตกนั้น ขึ้นกับดุลยพินิจของแพทย์ที่ดูแลนะคะ หากไข่ที่ถูกกระตุ้นนั้น มีขนาดเพิ่มขึ้นตามกำหนดและไม่มีภาวะแทรกซ้อนอื่นๆ แพทย์อาจจะไม่ได้ทำอัลตร้าซาวด์ซ้ำให้นะคะอาการตกขาวที่เป็นลักษณะขาวใส เป็นอาการตกขาวที่ปกตินะคะ สามารถพบได้ค่ะ คิดว่าไข่ยังไม่ตกนะคะขณะที่ฉีดยากระตุ้นให้ไข่เจริญเติบโต แพทย์ที่ดูแลคาดคะแนวันที่ควรฉีดยาให้ไข่สุก และทำให้ไข่ตกนะคะส่วนการทำ IUI ผลการทำนี้ จะเพิ่มโอกาสให้เกิดการตั้งครรภ์ได้ในผู้ที่มีปัญหามีบุตรยากนะคะ แต่การตั้งครรภ์ไม่ได้มีโอกาสเกิดได้ 100%นะคะ เพราะการจะเกิดตั้งครรภ์ยังมีปัจจัยอื่นๆที่เกี่ยวข้องอีกมากค่ะเป็นกำลังใจให้นะคะ